CELEX: 32021R1467
Language: el
Date: 2021-07-06 00:00:00
Title: Κατ’ εξουσιοδότηση κανονισμός (ΕΕ) 2021/1467 της Επιτροπής της 6ης Ιουλίου 2021 για την τροποποίηση του κατ’ εξουσιοδότηση κανονισμού (ΕΕ) 2016/1237 όσον αφορά την υποχρέωση προσκόμισης πιστοποιητικού εξαγωγής για το ρύζι

13.9.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 321/18
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2021/1467 ΤΗΣ ΕΠΙΤΡΟΠΗΣ
         της 6ης Ιουλίου 2021
         για την τροποποίηση του κατ’ εξουσιοδότηση κανονισμού (ΕΕ) 2016/1237 όσον αφορά την υποχρέωση προσκόμισης πιστοποιητικού εξαγωγής για το ρύζι
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 177,
         Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (2), και ιδίως το άρθρο 66 παράγραφος 3 στοιχεία γ) και ε),
         Εκτιμώντας τα ακόλουθα:
         
                     (1)
                  
                  
                     Ο κατ’ εξουσιοδότηση κανονισμός (ΕΕ) 2016/1237 της Επιτροπής (3) συμπληρώνει τον κανονισμό (ΕΕ) αριθ. 1308/2013 όσον αφορά το καθεστώς πιστοποιητικών για τα γεωργικά προϊόντα συμπεριλαμβανομένου του καταλόγου των προϊόντων που υπόκεινται στην προσκόμιση πιστοποιητικού εισαγωγής ή εξαγωγής.
                  
               
                     (2)
                  
                  
                     Το άρθρο 2 παράγραφος 2 στοιχείο α) του κατ’ εξουσιοδότηση κανονισμού (ΕΕ) 2016/1237 σε συνδυασμό με το παράρτημά του μέρος II σημείο Α προβλέπει την υποχρέωση προσκόμισης πιστοποιητικού για τις εξαγωγές «αποφλοιωμένου ρυζιού (ρυζιού cargo ή ρυζιού brun)» του κωδικού ΣΟ 1006 20 και «μισολευκασμένου ή λευκασμένου, έστω και γυαλισμένου ή στιλβωμένου ρυζιού» του κωδικού ΣΟ 1006 30.
                  
               
                     (3)
                  
                  
                     Επί του παρόντος, η αποτελεσματική παρακολούθηση των εξαγωγών μπορεί να πραγματοποιηθεί με άλλα μέσα. Για λόγους απλούστευσης και με σκοπό την ελάφρυνση του διοικητικού φόρτου για τα κράτη μέλη και τις επιχειρήσεις, θα πρέπει να καταργηθεί η υποχρέωση προσκόμισης πιστοποιητικών εξαγωγής για το αποφλοιωμένο ρύζι (ρύζι cargo ή ρύζι brun) και το μισολευκασμένο ή λευκασμένο, έστω και γυαλισμένο ή στιλβωμένο ρύζι.
                  
               
                     (4)
                  
                  
                     Για λόγους σαφήνειας, είναι σκόπιμο να θεσπιστούν κανόνες όσον αφορά τα πιστοποιητικά εξαγωγής που έχουν εκδοθεί για το αποφλοιωμένο ρύζι (ρύζι cargo ή ρύζι brun) και για το μισολευκασμένο ή λευκασμένο, έστω και γυαλισμένο ή στιλβωμένο ρύζι, για τα οποία η υποχρέωση προσκόμισης πιστοποιητικού εξαγωγής καταργείται με τον παρόντα κανονισμό, και τα οποία εξακολουθούν να ισχύουν την ημερομηνία εφαρμογής του παρόντος κανονισμού.
                  
               
                     (5)
                  
                  
                     Συνεπώς, ο κατ’ εξουσιοδότηση κανονισμός (ΕΕ) 2016/1237 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποίηση του κατ’ εξουσιοδότηση κανονισμού (ΕΕ) 2016/1237
            Στο μέρος II του παραρτήματος του κατ’ εξουσιοδότηση κανονισμού (ΕΕ) 2016/1237, το σημείο Α απαλείφεται.
         
         
            Άρθρο 2
            Μεταβατικές διατάξεις
            Κατόπιν αιτήματος του κατόχου του πιστοποιητικού, η εγγύηση που έχει συσταθεί για πιστοποιητικό εξαγωγής για το αποφλοιωμένο ρύζι (ρύζι cargo ή ρύζι brun) και το μισολευκασμένο ή λευκασμένο, έστω και γυαλισμένο ή στιλβωμένο ρύζι αποδεσμεύεται όταν πληρούνται όλες οι ακόλουθες προϋποθέσεις:
            
                        α)
                     
                     
                        η ισχύς του πιστοποιητικού δεν έχει λήξει την ημερομηνία έναρξης ισχύος του παρόντος κανονισμού·
                     
                  
                        β)
                     
                     
                        το πιστοποιητικό έχει χρησιμοποιηθεί εν μέρει ή δεν έχει χρησιμοποιηθεί καθόλου κατά την ημερομηνία έναρξης ισχύος του παρόντος κανονισμού.
                     
                  
         
            Άρθρο 3
            Έναρξη ισχύος
            Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 6 Ιουλίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 347 της 20.12.2013, σ. 671.
         
            (2)  ΕΕ L 347 της 20.12.2013, σ. 549.
         
            (3)  Κατ’ εξουσιοδότηση κανονισμός (ΕΕ) 2016/1237 της Επιτροπής, της 18ης Μαΐου 2016, για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις λεπτομέρειες εφαρμογής του καθεστώτος πιστοποιητικών εισαγωγής και εξαγωγής και για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους κανόνες σχετικά με την αποδέσμευση και την κατάπτωση των εγγυήσεων που κατατέθηκαν για τα πιστοποιητικά αυτά, για την τροποποίηση των κανονισμών (ΕΚ) αριθ. 2535/2001, (ΕΚ) αριθ. 1342/2003, (ΕΚ) αριθ. 2336/2003, (ΕΚ) αριθ. 951/2006, (ΕΚ) αριθ. 341/2007 και (ΕΚ) αριθ. 382/2008 της Επιτροπής και την κατάργηση των κανονισμών (ΕΚ) αριθ. 2390/98, (ΕΚ) αριθ. 1345/2005, (ΕΚ) αριθ. 376/2008 και (ΕΚ) αριθ. 507/2008 της Επιτροπής (ΕΕ L 206 της 30.7.2016, σ. 1).